**IX Међународни сајам виртуелних предузећа – Пирот 2023**

**Округли сто „Будућност сајма виртуелних предузећа“ – 27.4.2023. у 12 часова**

ЗАПИСНИК

Округли сто на тему будућности сајма виртуелних предузећа одржан је 27. априла 2023. године са почетком у 12 часова у просторијама Економске школе у Пироту са следећим дневним редом:

1. Поздравна реч представника Заједнице економских, правно-биротехничких, трговинских и угоститељско-туристичких школа Републике Србије
2. Презентација Националне мреже виртуелних предузећа Србије
3. Анализа постојећег Правилника сајма виртуелних предузећа
4. Дискусија и предлози за израду новог Правилника сајма
5. Закључци Округлог стола
6. Председник УО Заједнице мр Милибор Саковић и директор школе домаћина Марјан Ћирић поздравили су присутне и отворили Округли сто. Мр Милибор Саковић је истакао да је пракса да се на сваком сајму одржи округли сто, да је правилник о сајму из 2014. године и да га је потребно ревидирати.

Дневни ред округлог стола једногалсно усвојен.

1. Јасмина Гајић из Сервисног центра Србије презентовала је стање у Националној мрежи виртуелних предузећа Србије, представљен је историјат пројекта ЕКО НЕТ, начин функционисања ВП и историјат настанка СЦС и ЦВБ. Од увођења ВП бележи се стални пораст ВП у националној мрежи уз благи пад у време пандемије ковида. У школској 2022/2023. години на списку ВП има 465 виртуелних предузећа. Јасмина Гајић је представила и ретроспективу националних сајмова ВП од 2006. године у Београду до данашњег сајма 2023. године у Пироту.

Ана Спасојевић, координатор ЦВБ представила је проблем чланства у Еуропен-у и истакла да је мали број предузећа користио овај софтвер. Присутне је упознала са потенцијалним пројектима на којима СЦС и ЦВБ раде у циљу враћања Србије у чланство Еуропена-а. Такође, истакла је проблем домаћег софтвера преко ког раде ВП, јер исти није ажуриран од његовог настанка 2012. године.

Љиљана Максимоић Рубежановић је дала предлог да се чланарина за Еуропен плати преко Заједнице из додатних средстава које ће плаћати школе.

Колегиница Нинослава из Бачке Паланке је дала предлог да се сними видео упутство за употребу Еуропен-а јер је мишљења да ће то помоћи колегама да га више користе.

1. Мр Милибор Саковић је истакао да се предлог новог Правилника о сајму ВП проследи Заједници уз информацију да ће се наредних 10 година сајам одржавати сваке године и да наставници о томе обавесте своје директоре.
2. Драгана Јаковљевић, координатор ЦВБ, поделила је штампану верзију важећег Правилника о сајму ВП свим учесницима округлог стола и анализирала члан по члан правилника уз активно учешће присутних наставника.

Заједнички предлог је да се у члан 1 напише да на сајму могу учествовати сва ВП из подручја рада Заједнице и да се обришу навееддни образовни профили.

Љиљана Максимовоћ Рубежановић је истакла да на свим Међународним сајмовим на којима је била, а то је 20 сајмова, 19 сајмова је било такмичарског карактера. Мој став је да буде такмичарски, ако буде ревијално, штандови ће бити све лошији. Такмичарски карактер даје додатну динамику и енергију, на сајму у Пловдиву имају доста категорија које се вреднују.

Нивес Ковач се сложила са констатацијом колегинице Љиљане и рекла да је деци важно да буде такмичарског карактера.

Дејан Живковић је истакао да је финансирање од стране локалних самоуправа отежано када је сајам ревијалног карактера.

Колегиница из Бујановца је истакла да нису све школе у равноправном положају и да треба водити рачуна о критеријумима за вредновање.

Након дискусије, дат је предлог да се стави на гласање ко је за то да сајам бдуе такмичарског карактера, а ко не. Од 30 присутних у том тренутку ЗА је гласало 23, ПРОТИВ 4 наставника и УЗДРЖАНИХ 3 наставника.

Колеге су се пријавиле да због специфичности наше смотре узму учешће и укључе се у радну групу за израду критеријума за вредновање ученика на основу свог дугогодишњег искуства и искуства са Међународних сајмова. Колеге су: Љиљана Максимовић Рубежановић из Ужица, Нивес Ковач из Сомбора, Дејан Живковић из Косовске Митровице, Мира Панић из Краљева и Нинослава Шајиновић из Бачке Паланке.

Пирот Записничари

27.04.2023. Данијела Рвовић, ЦВБ, Чачак

Ана Спасојевић, ЦВБ, Чачак

Драгана Јаковљевић, ЦВБ, Чачак

Наташа Сретеновић, СЦ, Сопот

Јасмина гајић, СЦ, Сопот