**Извештај са IX Међународног сајма виртуeлних предузећа**

**Пирот 2023.**

IX Међународни сајам виртуeлних предузећа одржан је у Пироту од 26. до 28. априла 2023. године. На сајму су учествовала двадесет два виртуeлна предузећа из Србије, а међународни карактер сајму дали су учесници из Бугарске. Сајму су присуствовали представници Централне виртуeлне банке из Чачка и Сервисног центра Сопот.

Списак учесника:

|  |  |  |
| --- | --- | --- |
| Ред.бр. | Назив виртуeлног предузећа | Град |
| 1 | "FA - COM" ДОО Бујановац | Бујановац |
| 2 | ВПД "RED ROSE" д.о.о. | Ариље |
| 3 | АТЛАС ДОО | Краљево |
| 4 | Dream Team | Обреновац |
| 5 | ,,VOSHA'' Д.О.О | Београд |
| 6 | Маша и медКнић | Кнић |
| 7 | ВПД "ЧАРОЛИЈА 021" ДОО | Бачка Паланка |
| 8 | ВПД "Атрезатура" | Београд, Земун |
| 9 | ВПД „BIO FOODIES“ д.о.о. | Ужице |
| 10 | НЕМЕЗИС ДОО | Врање |
| 11 | Enea Bio 028 | Косовска Митровица |
| 12 | VPD "Peace sport" DOO | Београд, Хиландарска 1 |
| 13 | ВПД "TISANES" ДОО | Сокобања |
| 14 | МалинаГроцка | Гроцка |
| 15 | "Candy shop PB" д.о.о | Прибој |
| 16 | ВПД "Зебра" д.о.о. Пирот | Пирот |
| 17 | "SWEET FOOD" ДОО Чачак | Чачак |
| 18 | ВПД "БИО ХРАНА" ДОО Пожаревац | Пожаревац |
| 19 | "Коракпокорак" д.о.о. | Сремска Митровица |
| 20 | "FA - COM" ДОО Бујановац | Бујановац |
| 21 | ВПД "SPORT TIME" | Сомбор |
| 22 | VPD Sportiva | Сопот |
| 23 | \* ПГТ,,Пенчо Семов'' | Габрово, Бугарска |

\*Школа из Бугарске



У среду, 26. априла 2023. године, учесници сајма су у поподневним часовима стигли у наш град. У просторијама Економске школе Пирот је организована закуска за све ученике и наставнике, а након тога се приступило припреми штандова.

Девети Међународни сајам виртуелних предузећа у среду су званично отворили Милош Цолић, заменик градоначелника Града Пирота, Владан Ницовић, председник Скупштине Заједница економских, правно - биротехничких, трговинских и угоститељско-туристичких школа и домаћин, директор Економске школе Пирот Марјан Ћирић.

Паралелно са активностима у сајамском простору, у просторијама школе ученици су пред посматрачима држали презентације свих виртуелних предузећа учесника сајма.

Истовремено наставници су присуствовали округлом столу на тему ,,Будућност сајма виртуелних предузећа'' који је организовао Сервисни центар Сопот и Централна виртуелна банка.

Након сајамског пословања, у поподневним часовима наставници и ученици су организовано обишли Пирот и посетили Момчилов град и Музеј ,,Понишавље'' у пратњи наших водича. У вечерњим часовима организовано је другарско вече за ученике у анексу Дома културе, а за наставнике свечана вечера.

Сајамско пословање је настављено у петак када су уручене захвалнице и свечано затворен сајам.

Свако виртуелно предузеће представљала су по три ученика и један предметни наставник, који су у два дана пословања активно сарађивали са посетиоцима сајма и другим виртуелним предузећима. Своје изложбене штандове на сајму, поред виртуелних предузећа, имале су и Млекарска школа са домом ученика ,,Др. Обрен Пејић'' и Туристичка организација Пирота.

У два дана сајамског пословања ученици су представили стечена практична знања и вештине из области предузетништва, рачуноводства, канцеларијског пословања, маркетинга и других стручних предмета. Сајам је допринео развијању стручних и практичних компетенција ученика и јачању сарадње са привредом, што све подстиче предузетнички дух код ученика.

Сајам је посетило преко 1000 посетилаца. Сајам су организовано посетиле и школе из Пожаревца, Чачка, Житорађe, Лесковца и све основне школе из Пирота.



Економска школа Пирот искористила је прилику да на најбољи могући начин истакне значај образовања и промовише Град Пирот. Целокупну организацију сајма подржала је Заједница економских, правно - биротехничких, трговинских и угоститељско-туристичких школа, Министарство просвете Републике Србије, Град Пирот и компанија TigarTyres.

Као поласкан домаћин, Школа је захвална свим учесницима, посетиоцима и сарадницима. Отворени смо за све сугестије и предлоге у вези са наредним сусретом а надaмо се и да ћемо наредни Сајам виртуелних предузећа организовати још успешније, са већим бројем учесника и сарадника и уверењем да је знање најмоћније оружје у креирању лепшег заједничког друштва.

Организатор сајма

\_\_\_\_\_\_\_\_\_\_\_\_\_\_\_\_\_\_\_\_\_

Марјан Ћирић